als_Latn dik_Latn ron_Latn
Pas incidenteve te renda te se martës ne mbrëmje ne stadiumin e “Partizanit” te Beogradit qe sollën ndërprerjen e sfidës se kualifikuesve te Euro 2016 mes Serbisë dhe Shqipërisë, UEFA pritet te hape një hetim disiplinor për te dyja federatat, çka konfirmohet nga burime zyrtare pranë UEFA-s te cilat shtojnë se palët respektive kane kohe deri te mërkurën tjetër për t’u mbrojtur me argumentet e tyre. Me herët UEFA ka reaguar zyrtarisht për dhunën ne Beograd nëpërmjet zëdhënësit te kreut te UEFA-s, Pedro Pinto i cili tha se skenat e Beogradit janë te pajustifikueshme, “Platini është thellësisht i pikëlluar per ngjarjet ne Beograd. Futbolli nuk duhet te ngatërrohet me politiken”, u shpreh Pedro Pinto. Pothuajse ne te njëjtën linje edhe kreu u FIFA-s, Blater i cili ne Tiëtter dënoi dhunën ne Beograd dhe beri thirrje qe futbolli te mos përdoret për mesazhe politike. Me interes edhe qëndrimi i shkurtër qe ka dhëne delegate holandez i UEFA-s, Harry Been: “Ndiejmë keqardhje per situatën e krijuar, por rrethanat ishin të tilla që thjesht loja nuk mund të vazhdonte më. Nuk mund te them kush e nisi incidentin dhe kush e ka fajin. Kjo gjë do te vendoset nga organet kompentete te UEFA-s. Pasi unë gjyqtaret dhe komisaret te dorëzojnë raportin e ndeshjes”, u shpreh delegate holandez, qëndrimi i të cilit në një farë mënyre është kundërshtuar ne distance nga sekretari i Federatës Serbe të Futbollit Lakoviç. “ Zyrtaret e UEFA-s ishin dakord me zhvillimin e takimit, por përfaqësuesja shqiptare këmbënguli qe te mos dale ne fushën e lojës, u shpreh Lakoviç për mediat serbe. Përkundër këtyre qëndrimeve, sipas te gjithave gjasave Shqipëria do te mare fitoren ne tavoline 0 me 3 pasi rregullorja është e qarte për raste ku tifozët hyjnë ne fushe dhe godasin lojtaret kundërshtare. Ndërsa Serbia veç humbjes ne tavoline, mund te penalizohet edhe me heqje pikesh e zhvillimin e disa ndeshjeve pa tifozë per shkak se rasti është i perserituar nëse kujtojmë sfidën Itali vs Serbi 2010, ku per me teper protagonist ishte ultrasi Ivan Bogdanov i cili çuditërisht u fut ne fushe edhe ne sfidën me Shqipërinë, pa u shqetësuar nga forcat e policisë.
als_Latn